SCU Yitanee | ΑΠΕ Γιτάνη

Συμμετοχή του συλλόγου μας στο Φεστιβάλ Λαγονησίου
2018-05-20 18:00 - 22:00 (Europe/Athens) | Κλειστό Γυμναστήριο “Νίκος Κακλαμανάκης”, Λαγονήσι, Αττικής, Ελλάδα
Με την ομάδα της Γενικής Γυμναστικής (ΟΓΓ) θα πάρει μέρος ο σύλλογός μας στο Φεστιβάλ Λαγονησίου.
Για μια ακόμα φορά ο σύλλογος θα είναι παρών σε αυτό το όμορφο και φιλόξενο φεστιβάλ γυμναστικής και η ομάδα μας φιλοδοξεί να σας ενθουσιάσει…

Συμμετοχή του συλλόγου μας στο Εύ-Gym Festival
2018-05-19 - 2018-05-20 | Κλειστό Γυμναστήριο Γεροβουνού, Γούναρη και Θεοτόκου, Καματερό, Αττικής, 13451, Ελλάδα
Στο Εύ-Gym Festival ο σύλλογός μας θα πάρει μέρος με 2 τμήματα.
Συγκεκριμένα στο πρωτοποριακό αυτό “θεματικό” Φεστιβάλ θα συμμετέχει με τα επίλεκτα τμήματα της Αισθητικής Γυμναστικής (ΑΙΣΘ) και της Ρυθμικής Γυμναστικής (ΕΡ).

Τελετή έναρξης Πανελλήνιων Αγώνων Special Olympics
2018-05-14 20:00 - 22:00 | Δημοτικό Στάδιο Λουτρακίου, Λουτράκι, Κορινθίας, Ελλάδα
Τα Special Olympics γιορτάζουν φέτος την επέτειο των 50 χρόνων από την ίδρυσή τους κατά τη διάρκεια των οποίων το κίνημα απλώθηκε σε 172 χώρες και αριθμεί 5,6 εκατομμύρια αθλητές σε όλο τον κόσμο. Κάνοντας πράξη τους βασικούς άξονες της στρατηγικής μας που αφορούν την αποκέντρωση και έχοντας διαπιστώσει την ανάγκη για δημιουργία περισσότερων ευκαιριών συμμετοχής ατόμων με νοητική αναπηρία σε αγώνες, το Διοικητικό Συμβούλιο αποφάσισε τη διεξαγωγή των Πανελλήνιων Αγώνων Special Olympics ‘’Λουτράκι 2018’’, οι οποίοι θα λάβουν χώρα από 14 έως 18 Μαΐου 2018 στο συγκρότημα του Αθλητικού Κέντρου του Λουτρακίου SportCamp σε 5 αθλήματα (Στίβος, Κολύμβηση, Επιτραπέζια Αντισφαίριση, Αντιπτέριση, Καλαθοσφαίριση).
Την Δευτέρα 14 Μαΐου και ώρα 20:00, η Οργανωτική Επιτροπή, θα διοργανώσει Τελετή Έναρξης, στο «Θώδειο» Δημοτικό Στάδιο. Στο πλαίσιο της Τελετής Έναρξης θα διεξαχθεί Λαμπαδηδρομία, με σημείο αφετηρίας την Πεζογέφυρα του Ισθμού της Κορίνθου (Βωμός Ισθμού) στις 19.00 και τερματισμού στο «Θώδειο» Δημοτικό Στάδιο Λουτρακίου στις 21.00.
Η Λαμπαδηδρομία διεξάγεται με την συμμετοχή αθλητών Special Olympics Hellas, την υποστήριξη και συμμετοχή Αστυνομικών που φέρουν την Διεθνή ονομασία «Law Enforcement Torch Runners – LETR» και μαθητών σχολείων. Η Φλόγα της Ελπίδας ξεκίνησε τη διαδρομή της από την Πεζογέφυρα του Ισθμού της Κορίνθου, περνώντας από το κυκλικό κτίριο της Ιαματικής Πηγής Λουτρακίου, τους Καταρράκτες, την πλατεία 25ης Μαρτίου και διάφορα ιστορικά και πολιτιστικά μνημεία της Περιοχής. Αθλητές των Special Olympics με μαθητές σχολείων του Δ. Λουτρακίου, συνοδευόμενοι από Αστυνομικούς της Υπηρεσίας Φυσικής Αγωγής και Αθλητισμού της Ελληνικής Αστυνομίας, μεταφέρουν το μήνυμα των Special Olympics για ένταξη και συμμετοχή στον αθλητισμό, σε κάθε γωνιά της Κορινθίας. Η Αφή του Βωμού στο «Θώδειο» Δημοτικό Στάδιο, κατά την Τελετή Έναρξης, σηματοδοτήσει και την Έναρξη των Πανελληνίων Αγώνων Special Olympics «Λουτράκι 2018».
Παρουσίαση Τελετουργικού: Ζέτα Θεοδωρακοπούλου
Καλλιτεχνικά Δρώμενα: String Demons …όταν η κλασική μουσική συμφιλιώνεται με έναν μοναδικό και εκρηκτικό τρόπο με το Heavy Metal και η παραδοσιακή-λαϊκή με το Ροκ. Το ”δαιμονικό” ντουέτο εγχόρδων, Κωνσταντίνος και η Λυδία Μπουντούνη, είναι δύο σπάνιοι καλλιτέχνες που έχουν ήδη κατακτήσει το ελληνικό και διεθνές στερέωμα και θα μας ταξιδέψουν με τις διασκευές τους και τις δικές τους συνθέσεις με ρυθμό, τρέλα, χιούμορ, ευρηματικότητα και έντονη επικοινωνία.
Χορευτικό από αθλήτριες της Αθλητικής Πολιτιστικής Ένωσης “Γιτάνη”. Οι αθλήτριες της ΑΠΕ Γιτάνη-SCU Yitanee θα λάβουν μέρος στο Cosmogym Festival – Contest, το οποίο αποτελεί την μεγαλύτερη διοργάνωση Γυμναστικής για Όλους στη χώρα μας. Το Cosmogym είναι ένα γεγονός κινητικής-καλλιτεχνικής έκφρασης ομάδων ασκουμένων, κάθε ηλικίας, επιπέδου και κοινωνικής προέλευσης. Είναι ένα μη αγωνιστικό γεγονός που ο μοναδικός στόχος των συμμετεχόντων είναι η συμμετοχή, η αγάπη τους για τη γυμναστική και τον αθλητισμό γενικότερα.
Παραδοσιακοί Χοροί: Σύνδεσμος Λουτρακιωτών – Περαχωριτών ”Ο ΙΒΥΚΟΣ”

Αποκριάτικο Πάρτι
2018-02-14 16:30 - 20:00 | Κλειστό Γυμναστήριο “Δίδυμα”, Ιωαννίνων 44 & Δαμασκηνέας 4, Περιστέρι, Αττικής, Ελλάδα
Εμείς του Αγίου Βαλεντίνου μαζεύουμε την «αγάπη» σας και… την μοιράζουμε !!!!
ΠΡΟΣΚΛΗΣΗ στο Αποκριάτικο πάρτι μας !!!!!
Σας περιμένουμε την Τετάρτη 14 Φεβρουαρίου στο Αποκριάτικο Πάρτι μας στο χώρο του γυμναστηρίου μας. Ελάτε με τις αποκριάτικες στολές σας να διασκεδάσουμε, να χορέψουμε, να τραγουδήσουμε.
Ελάτε και φέρτε την «αγάπη» σας
με… προαιρετικό εισιτήριο μια συσκευασία από…
Δημητριακά, Γάλα εβαπορέ, Μακαρόνια, Ρύζι, Όσπρια, Πουρές, Μαρμελάδα, Μέλι, Χυμός ντομάτας (πουμαρό), Χυμοί φρούτων, Λάδι, Μπισκότα και γενικά είδη μακράς διάρκειας.
Φέτος, στο πλαίσιο των κοινωνικών μας δράσεων, ενισχύουμε τα Κοινωνικά Παντοπωλεία του Δήμου Περιστερίου αλλά και του ακριτικού Δήμου Φιλιατών Θεσπρωτίας
Θα γίνουν 2 ξεχωριστά πάρτι σύμφωνα με το παρακάτω πρόγραμμα:
Ώρα 17:30-19:00 τα τμήματα
Baby – ΠΡΟ 1+2 – ΕΝΟ1– ΡΥΘ1 – ΕΝΟ2 – ΕΝΟ2α –
ΡΥΘ2 – ΡΥΘ2α – ΡΥΘ3α – ΦΥΤ – ΡΑΓ
Ώρα 19:30-21:00 τα τμήματα
ΕΝΟ3 – ΕΝΟ3α – ΕΝΟ4 – ΡΥΘ3 – ΡΥΘ4 – ΜΟΝΧ1 –
ΕΕ – ΕΡ – ΟΡ – ΟΕ – ΑΓ – ΟΓΓ
Σας ενημερώνουμε ότι δεν επιτρέπεται η χρήση χαρτοπόλεμου, διαφόρων σπρέι, αιχμηρών αντικειμένων κτλ. Φέρτε μαζί σας σερπαντίνες και πολύ όρεξη για διασκέδαση.
